Domino sacro et exorabili oratorio sancti Stephani, in loco nuncupato Salviniaco, quem bonæ memoriæ domnus quondam Hieronymus, episcopus, suo studio edificavit, modo sub regimine constante Jonæ episcopi, sub dictione rerum sancti Cyrici Nivernensis ecclesiæ, Nos enim, in Dei nomine, Antidius, Ogdilo et Bernoicus, donatores ipsius sancti locelli, ob animæ nostræ emolumentum, seu prefati quondam presulis, donamus res nostras sitas in pago Nivernensi, in agro Mariniacense, in loco nuncupato Leobernago: hoc est in terris, silvis, in terris cultis et incultis, quantumcumque prefatus quondam presul in ipso agro conquisivit de Rodrado et Hildelinde, preter illum campum qui est ad illas macerias, quem Bernoico dedimus. In reliquo vero totum et ad integrum ipsi sancto loco donamus, tradimus atque transfundimus jure proprietario, ita ut perpetuo tempore ibidem proficiat in augmentum, sub dictione rectoris ipsius loci. Quod et placuit nobis institui, ut si ullus quislibet rector illud de luminaribus, vel dictione ipsius sancti loci abstrahere, aut alicubi beneficiare voluerit, omnino id agere pertimescat. Quod et si fecerit nostris vel parentibus nostrorum revocandum esse dominatione, sed et de repetitionibus inseri placuit, quod nullatenus fieri credimus, si nos ipsi, aut ullus de nostris heredibus, seu obmissa quelibet persona, qui contra hanc donationem ullo unquam tempore venire aut recausare conaverit, nullatenus illud valeat vindicare, sed sit culpabilis et partibus rectoris prefatæ ecclesiæ in fisco solvat auri uncias tres; et hec presens donatio omni tempore firma permaneat et inconvulsa valeat perdurare cum stipulatione subnixa. Antidius donationem a me factam relegi. Signum Odilonis qui hanc donationem fieri et adfirmare rogavit. S. Bernoicus, hanc donationem a me factam relegi. S. Dodraldo. S. Cufirbino. S. Abraham, S. Isemberto. S. Fulcrado. S. Arulfo. S. Ascardo. S. Leobrado. S. Eldegrino. S. Formaldo. S. Arbaldo. S. Amelioni. S. Uthbeto. S. Wilfrado. S. Adalgardo. S. Zahard. S. Jordano. S. Agemberto, Theobaldus scripsit et datavit in mense octobris ubi fecit dies tedecim, anno quarto regnante Ludovico imperatore.